Цанко Церковски
Пуйо

chitanka.info

Гордо гледа, гордо

ходи Пуйо белобради;

подире си стадо води

все от пуйки млади.

Изведе ги на торище,

скърши глава, крукна;

спусна криле по купище,

потътри ги, клюкна.

Накацаха вси небесни

птици покрай Пуя:

всяка чака чудни песни

от него да чуе.

Ала Пуйо една кара:

„Крук, клюк“ — чак до края.

Едно знае баба Мара

и едно си бае…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.